Zheth "Amber Eyed" Bryx Kelkimuth Tinoldex

Zheth «Rav Øyne» Bryx Kelkimuth Tindolex
Navn: Zheth «Rav Øyne» Bryx Kelkimuth Tindolex Yrke: Adelig Blodsbarn Rase: Kobold Øyne: Glødende rav Hår: Hårløs Hudfarge: Reptisk grønnlig hud med variable nyanser Høyde: ? Vekt: ? Status: Død og uhedret (kroppen befinner seg trolig i Dragetann Spiret)

Bakgrunn
Zheth ble født inn i en rik adelsfamilie i Drageby som den nest eldste av 12 barn. Allerede fra fødselen var han merket som "Blodsbarn", men i motsetning til mange av sine forfedre manifesterte han ikke noe av blodets makt i ung alder. Foreldrene, som hadde store forventninger til barna, ble svært skuffet: Blodsbarna var i ferd med å dø ut, og de tok dette som et tegn på at det siste leddet var født. Zheth levde gjennom en følelsesmessig distansert oppvekst, og brukte mye tid nede i jorden, som fascinerte han. Fra å utforske gruveganger, til å gape over mektige steinmonumenter, Zheth stortrivdes i undergrunnen, og ikke minst begravde han seg i gamle bøker og manuskripter i støvete biblioteker.

På egenhånd lærte han seg språket de pure skapningene av jord snakket. Trass i at han likte å være alene, utmerket Zheth seg som et barn med stor utstråling som var godt likt av nesten alle han møtte. Like kvikk i hodet som han var på føttene ville han nok aldri bli, men han var et velformet og begavet eksemplar av sin stolte rase. Da han nådde voksen alder ble han utsatt for en gruveulykke som endte med at han tumlet ned i en sjakt og ville ha falt til døde om ikke det forunderlige hadde skjedd akkurat da. Mens kobolden desperat klamret etter håndfeste, stanset plutselig fallet. Hinsides hans forstand hang hånden hans fast på veggen, og da han nølende prøvde å klatre oppover, fant han at hender og føtter satte seg like lett fast til steinen som en edderkopps. Slik berget han seg ut av sjakten, og foreldrene var overlykkelige: Ulykken hadde vekket det slumrende Drageblodet i han. Raskt ble Zheth sendt i lære hos den dyktigste av hans slag i byen, som fant en flittig og hardtarbeidende lærling som fulgte alle regler i Zheth. Etter kun et år blir han nå sendt ut på sitt første feltarbeid.

Fall
Zheth falt da han nektet å knele for den vanndøde drageridderen Dagorax i Dragetann Spiret.

Bragder

 * Bekjempet goblinhøvdingen Durnn Karek Zaran i duell.
 * Var med på å bekjempe Belak den Forviste fra Den Solløse Festningen.
 * Var med på å renske ut fiender fra alkemisten Durzh sitt tårn.
 * Var med på å renkse ut Dragetann Spiret.